# Comtat de Carlet

El Comtat de Carlet és un títol nobiliari creat pel rei Felip III el 3 de maig de l'any 1604, data en què va concedir el rang de comte al noble Jordi de Castellví i López de Mendoza, titular del senyoriu de Carlet, localitat valenciana de la Ribera del Xúquer, la qual, en conseqüència, esdevenia “comtat”. Castellví era, a més a més, senyor de Tous i de Terrabona.

## Orígens

El senyoriu de Carlet havia sorgit arran de la conquesta cristiana del regne de València, quan l'any 1238, el rei Jaume el Conqueridor va fer donació de la vila i castell de Carlet a Pere de Montagut, cavaller que hi establí el 1251 una reduïda comunitat cristiana mitjançant carta de població, que fou confirmada pel rei el 22 de desembre de 1274.

## Evolució

Rere un temps en mans de Vidal de Vilanova (espòs d'Elvira de Castellví), i d'un any sota el domini dels jurats de València, tornà als Castellví en ser recuperada per Gonçal de Castellví (1375). El seu net, Galceran de Castellví i Maçana, era senyor de Carlet, Benimodo i Massalet, i el besnet d'aquest darrer, Galceran de Castellví i Vic, va establir un vincle agnatici sobre els seus estats senyorials. Jordi de Castellví i López de Mendoza, I comte de Carlet, fou net de Castellví i Vic. La línia s'extingí amb el seu quadrinét, Joaquim Antoni de Castellví i Idiáquez (†1800) VI comte de Carlet, V comte de l'Alcúdia i VII comte de Xestalgar.

## Successors

| Comtes de Carlet (creació per Felip III el 1604) |||
| I | Jordi de Castellví i López de Mendoza | |
| II | Jacint de Castellví i Sabata de Calataiud | |
| III | Felip de Castellví i Sabata de Calataiud | |
| IV | Felip Linus de Castellví i Ximénez de Urrea | (1670 - 1740) |
| V | Joaquim de Castellví i Escrivà d'Íxer | (†1760) |
| VI | Joaquim Antoni de Castellví i Idiáquez | (†1800) |
| VII | Antoni Benet de Castellví i Duran | |
| VIII | Antoni de Castellví i Fernández de Córdoba | |
| IX | Antonio de Castellví y Shelly | |
| X | Ricard de Castellví i Ibarrola | (1836 - 1876) |
| XI | Isabel Maria del Carme Castellví Gordon | (1867 - 1949) |
| XII | Ricardo Armet de Castellví | |
| XIII | María de la Paloma Barris y Armet de Castellví | (1926-2008) |
| XIV | Federico Coll y Barris | (des de 2008) |

## Referències

* ↑ Geneall, Portail de Généalogie
* ↑ Gran Enciclopedia de la CV, vol. IV, p. 72, “Carlet, Condado de”. València: Editorial Prensa Valenciana, 2005, ISBN 84-87502-51-2
* ↑ «Comtat de Carlet». Gran Enciclopèdia Catalana. Barcelona: Grup Enciclopèdia Catalana.
* ↑ Piqueras, J. (director). Geografia de les comarques valencianes, vol. IV, p. 273-277. València: Foro Ediciones, S.L. 1995. ISBN 84-8186-022-0. Amb l'establiment de cristians, Carlet esdevingué un poble mixt, amb majoria de població mudèjar fins a l'expulsió.
* ↑ Diccionario histórico de la CV, vol. I, p. 193, “Carlet” (article signat per Vicent Giménez Chornet). València: Editorial Prensa Valenciana, 1992. ISBN 84-8750231-8
* ↑ «Comtat de Carlet». Gran Enciclopèdia Catalana. Barcelona: Grup Enciclopèdia Catalana.
* ↑ Jiménez, F.J.. Gestalgar: contribución a su historia. València: La Sirena, 2009. ISBN 978-84-92692-04-0.
* ↑ Necrològica de Paloma Barris i Armet de Castellví en Las Provincias (29 abril 2008).

## Bibliografia

* Muñoz Altabert, M.L.. Les Corts valencianes de Felip III. València: PUV, 2005. ISBN 84-370-6156-3.

## Enllaços externs

* Comtes de Carlet en Geneall, Portail de Généalogie (francès)